સરકારી કચેરીઓના સંકલનના અભાવે ભાવિકોને ગણપતિ વિસર્જન ક્યા કરવું તે પ્રશ્ન હતો. આ અંગે અધિક કલેક્ટર પરિમલ પંડ્યાએ જાહેરનામું પ્રસિધ્ધ કરી શહેર તથા તાલુકામાં વિસર્જન માટે કડક નિયમો જાહેર કર્યા છે. જેમાં ગણેશ મૂર્તિ વિસર્જન કરવા પર્યાવરણની જાળવણી, જળ સ્ત્રોતોમાં પ્રદૂષણ થતું અટકાવવા અને જળસૃષ્ટિ પર વિપરીત અસર થતી અટકાવવા મંજૂરી વગર ગણપતિ વિસર્જન નહીં કરવા આદેશ કરવામાં આવ્યો છે, તેમજ નક્કી કરેલા પાંચ સ્થળ સિવાય અન્ય કોઇ સ્થળે મૂર્તિ વિસર્જન કરવામાં આવશે તો આયોજક સામે ફોજદારી કાર્યવાહી કરવામાં આવશે. જાહેરનામાનો ભંગ કરનાર સામે ભારતીય દંડ સંહિતાની કલમ-188 હેઠળ શિક્ષાને પાત્ર થશે.